L'hipotiroïdisme és un trastorn del metabolisme que redueix l'activitat de la glàndula tiroide.
Aquesta glàndula no produeix la quantitat d'hormones tiroidals ( levotiroxina i tiroxina) suficient per al control metabòlic.
Els signes i símptomes més freqüents són el cansament, l'augment de pes i la depressió.
Habitualment, es tracta amb un medicament que conté levotiroxina sintètica.
Aquest fàrmac restableix les concentracions adequades d'hormones tiroidals i millora els signes i símptomes de l'hipotiroïdisme.
La levotiroxina es considera un medicament d'estret marge terapèutic.
Això vol dir que per ser efectiva se n'han de prendre unes dosis exactes.
Si se'n pren menys quantitat no funciona i prendre'n més pot produir efectes adversos o toxicitat.
A més, interacciona amb altres medicaments i/o aliments que poden alterar la seva absorció intestinal.
Aquest document vol donar resposta a algunes de les preguntes més freqüents sobre el tractament amb levotiroxina, especialment les relacionades amb la seva pauta d'administració.
En cas de dubte, poseu-vos en contacte amb el vostre professional de salut de referència o truqueu al 061 CatSalut Respon.
Es recomana prendre-la al matí quan l'estómac està buit i, com a mínim, entre 30 i 60 minuts abans de l'esmorzar.
D'aquesta manera, el medicament s'absorbeix completament i la quantitat disponible per fer efecte és l'òptima.
Seguiu sempre les pautes d'administració del vostre metge i respecteu la dosi exacta prescrita.
No, s'ha observat que la ingesta alhora de cafè afecta l'absorció intestinal de la levotiroxina i, per tant, en disminueix els efectes farmacològics.
Tal com s'ha comentat anteriorment, cal prendre-la en dejú amb un got d'aigua.
Es podrà prendre cafè com a mínim entre 30 i 60 minuts de la seva presa.
Sí, convé seguir una alimentació normal i saludable.
No obstant això, cal evitar la ingesta simultània d'alguns aliments que, a banda del cafè, poden alterar els efectes de la levotiroxina, com ara la soja, les nous i la fibra dietètica.
Sí, la levotiroxina interacciona amb:
Si preneu algun d'aquests medicaments, heu de deixar passar un interval mínim de 4 hores entre la seva administració i la de la levotiroxina.
Preneu la dosi normal el dia següent.
És important que informeu el metge de les al·lèrgies conegudes (medicaments, aliments, etc.) i d'altres malalties que tingueu, especialment si es tracta de diabetis, malalties del cor, hipertensió arterial i afectacions de les glàndules adrenals.
També heu de dir-li tots els medicaments, suplements dietètics i plantes medicinals que preneu.
Informeu també el metge si esteu embarassada o planifiqueu quedar-vos-hi, ja que durant l'embaràs cal fer un seguiment estricte del funcionament de la glàndula tiroide i pot ser necessari ajustar la dosi de levotiroxina.
La levotiroxina es transmet a la llet materna, tot i que en quantitats petites, i el metge ha de valorar el benefici-risc per al nadó de forma individual.
La levotiroxina pot produir símptomes d'hipertiroïdisme de rebot (arítmies, diarrea, insomni, nerviosisme, taquicàrdia, etc.), principalment en casos de sobredosi i si s'augmenta la dosi molt ràpidament a l'inici del tractament.
Per evitar aquests efectes és important seguir correctament la pauta d'administració prescrita.
En algunes ocasions també pot provocar una pèrdua de cabells durant els primers mesos de tractament.
Aquest efecte habitualment és reversible.
La levotiroxina controla l'hipotiroïdisme, però no el cura.
En moltes ocasions, són necessàries algunes setmanes de tractament per notar una millora dels símptomes.
Seguiu el tractament encara que us trobeu millor i no l'interrompeu sense consultar-ho amb el metge.
Biblioteca Nacional de Medicina dels Estats Units d'Amèrica.
Grup de treball d'informació sobre medicaments dirigida a la ciutadania del Canal Medicaments i Farmàcia
La informació ha estat elaborada amb la participació del Consell Consultiu de Pacients de Catalunya.